ኣብ መፋርቕ ወርሒ መጋቢት ዓለምለኻዊ በረራታት ጠጠው ምስ በሉ፡ ኣቐዲማ ክተኣናግዶም መደብ ዝሓዘትሎም ሓደ ሽሕ በጻሕቲ ዓዲ ብዘይምምጽኦም፡ ህይወት ሓቢሮምዋ ዝሰርሑ ሰባት ከይተረፈ ከም ዝተተንከፈ ገሊጻ። "ዝሓዝናዮም ሆቴላት ክስረዙ ገይርና፤ እዚ ኩነታት ንኹሎም ኣብ ሆቴል ዝሰርሑን ኩባንያ ጉዕዞን እዩ ተንኪፉ። ኩላትና ስራሕና ስኢንና፤ ተወሳኺ መራሕቲ መኪናን ሆቴላትን'ውን ኣለው" ኢላ። መግለጺ ስእሊ, መራሒት በጻሕቲ ዓዲ ሻሄንዳ ኣድል ሚኒስትሪ ቱሪዝምን ጥንታዊ ሓድግታትን ግብጺ ካሊድ ኤል-ኣናኒ፡ ነዚ ኹሉ ናብ ዝነበሮ ንክመልስን ቑጠባ እታ ሃገር ኣብ ምንቕቓሕ ክሕግዝን ዕዮ ገዛ ኣለዎ። "እዚ ወቕቲ ንዓና ኮነ ንመላእ ዓለም ቀሊል ኣይኮነን። ወርሓዊ እንረኽቦ ሓደ ቢልዮን ዶላር ኢና ከሲርና፤ ኣብ ዝቕጽሉ ኣዋርሕ'ውን ገና ተወሳኺ ገንዘብ ክንከስር ኢና ዝብል ግምት ኣለና" ይብል። እቲ ሚኒስትር ከም ዝብሎ እንተኾይኑ፡ ቱሪዝም ልዕሊ 12 ሚእታዊት ዓመታዊ እቶትት ግብጺ ይሽፍን። ሚኒስተር ካሊድ ኤል-ኣናኒ፡ ኣብ ቀረባ ብቴሌቪዥን ኣብ ዘሕለፎ መልእኽቲ ናብ ዞባታት ደቡብ ሲናይ፣ ቀይሕ ባሕርን ማትሮፍን ዝጀመረ ዓለምለኻዊ በረራታት ከም ዘሎ ብምግላጽ፡ ኣድላዪ ጥንቃቐ ክግበር ኣተሓሳሲቡ'ዩ። ኣብዞም ከባቢታት ገምገም ባሕሪ ዝኾነ ብኮሮናቫይረስ ዝተትሓዘ ሰብ ብዘይምህላዩ ውሑሳት ከም ዝኾኑ እውን ይዛረብ። "ናብዞም ከባቢታት ዝመጽኡ በጻሕቲ ዓዲ፡ ንግዚኡ ነቲ ገምገም ባሕሪ፣ ጸሓይ ዕራርቦን ነቶም በረኻታትን ክዕዘቡን ናይ ማይ ጸወታታትን ዘካተተ ምንቅስቓስ ክገብሩን ይኽእሉ። ጸኒሕና ድማ ሽንጥሮ ናይል፣ ካይሮ፣ ኣስዋንን ካልኦትን ክንከፍቶም ኢና"። ምንጪ ስእሊ, Reuters መግለጺ ስእሊ, ኣብ ካይሮ ዝርከብ ቤተ መዘክር፡ ካብ ወርቂ ዝተሰርሑ ቅርጽታት ንጉስ ቱታንክሃሙን ሒዙ ይርከብ ብዙሓት ድማ፡ ኣብዚ ጽላት ቅልጡፍ ለውጢ ክመጽእ ትስፉዋት'ዮም። ግን ድማ፡ ኣብዚ እዋን ብዙሓት ሰባት ብብዝሒ ካብ ዝእከብሎም ኣጋጣሚታት ንነብሶም ከርሕቑ ይጽዕሩ ምህላዎም ንስርሖም ከይጸልዎ ስግኣቶም ይገልጹ። "ኣብ መላእ ዓለም ዘለው ሰባት፡ ዓበይቲ ምትእኽኻባት ከወግዱ እዮም ዝጽዕሩ ዘለው፤ እዚ ማለት ውሑዳት ሰባት'ዮም ክመጽኡ" ዝበለት መራሒት በጻሕቲ ዓዲ ሞና ኤል-ዴሱኪ፡ መሸፈኒ ኣፍን ኣፍንጫ ዓብዪ ጸገም ከም ዝኾና ትዛረብ። "ስራሕና፡ ኣጋይሽና ንምሕጓስ ዚያዳ ክምስታን ምጥምማትን ዝጠልብ'ኳ እንተኾነ፡ ሕጂ ግን እዚ መሸፈኒ ኣፍን ኣፍንጫን ዳርጋ ፍርቂ ገጽና እዩ ዝሽን ዘሎ። ኣብ ኣውቶብሳት፣ ዕጹዋት ሙዝየማት፣ መዕርፎ ነፈርትን ነፋሪትን ነዚ ንነዊሕ ሰዓታት ክትጥቀም ድማ ቀሊል ኣይኮነን" ትብል። ዝኾነ ኾይኑ ግን፡ መብዛሕትኦም በዚ ዓውዲ ዝመሓደሩ ሰባት፡ ቱሪዝም ግብጺ ኣብ ዝሓጸረ እዋን ናብ ንቡር ተመሊሱ ዝተረጋግአ ህይወቶም ክመርሑ ይጽበዩ። ትግራይ፡ 'ድሕሪ ጾታዊ መጥቃዕቲ ሕብረተሰብ እንታይ ይብለኒ፤ ፍትሒ ከመይ ይዳንየኒ?'
